Spar mange penge på ny bil (2) | Vild med Biler
Steen Nielsen	 jan 03, 2020
Vildmedbiler.dk har allerede modtaget flere pressemeddelelser fra importørerne med deres tilbud, og dem bringer vi videre til dig.
Ford brager ind i det ny år med tilbud på Fiesta Titanium og S-MAX ST-Line X, der begge er spækket med udstyr.
Prisen på Fiesta er 154.170 kr.og er inklusiv leveringsomkostninger på 3980 kr. og en måneds Ford Forsikring.
S-MAX ST-Line X, som er den mest sportslige udgave af Fords rummelige familiebil med mulighed for syv sæder fås i hele januar fra 467.775 kr. inklusive X-udstyr til en værdi af 41.710 kr. uden merpris.
Prisen er inklusiv leveringsomkostninger på 3.980 kr. og en måneds Ford Forsikring.
Tilbuddet gælder modellerne S-MAX ST-Line X 2,0 EcoBlue 190 HK med automatgear og S-MAX ST-Line X 2,0 EcoBlue 240 HK med automatgear.
Nissan Qashqai blev i 2019 Danmarks mest solgte bil og det fejres med en besparelse på 40.000 kr. på en ny Qashqai diesel 115hk med N-Connecta udstyr, DCT (7-trins dobbeltkoblings automatgear) og ProPILOT (adaptiv fartpilot og vognbaneholder). Der er et begrænset antal af denne variant. Og prisen efter rabat er 295.190 kr.
Herudover kan der spares op til 23.500 kr. på det øvrige Qashqai modelprogram. Eller man kan vælge at privalease fra kun 2.995 kr. med en førstegangsydelse på kr. 4.995.
Priserne på Nissan Qashqai inkl. rabat starter ved kr. 229.990.
SKODAs urbane SUV, Kamiq, har danmarkspremiere ved weekendes åben-hus-arrangement til priser fra 194.995 kr.
Samtidig er der rig mulighed for at få Kamiq med privatleasing til priser fra 2.849 kr. pr. måned med 9.995 kr. i udbetaling og tre år/45.000 km. Prisen er for en Kamiq 1.O 115 hk med masser af udstyr.
Der er ligeledes fokus på udstyr på Octavia Dynamic til priser fra 239.995 kr. Dynamic er baseret på udvalgte modeller med de to højeste udstyrsniveauer, Ambition og Style.
Vil du have bilen her og nu, så er SKODA leveringsdygtig, da der er tale om lagerbiler til omgående levering.
I løbet af 2020 vil der komme spændende produktnyheder fra Dacia, men foreløbig er der fokus på Stepway og Streetway, der hver især vil tegne sig for ca. halvdelen af det forventede salg.
Eksempler på Dacia Privatleasing er: Sandero Streetway til 1.799 kr. pr. måned, Logan MCV Streetway til 1.999 kr. pr. Måned, Dacia Lodgy Streetway til 2.699 kr. pr. Måned og Duster Streetway til 2.799 DKK pr. måned.
Seat satser ved “Drive in Days” også stort på privatleasing i 2020, hvor både Arona og Leon Sportstourer kan fås til kun 2.595 kr. pr. måned.
SEATs fokus på privatleasing under “Drive in Days” er helt i tråd med den eksplosive udvikling, som SEAT har oplevet i 2019., hvor privatleasing er steget mere end 500 pct.
Foto: Skoda Kamiq.